**ROKIŠKIO RAJONO SAVIVALDYBĖS JAUNIMO VASAROS UŽIMTUMO IR INTEGRACIJOS Į DARBO RINKĄ PROGRAMOS FINANSAVIMO TVARKOS APRAŠAS**

**I SKYRIUS**

**BENDROJI DALIS**

1. Rokiškio rajono savivaldybės jaunimo vasaros užimtumo ir integracijos į darbo rinką programa (toliau – Programa) siekiama didinti jaunimo užimtumą vasaros metu, ne ugdymo proceso metu skatinti ir didinti pagalbą jauniems žmonėms įgyjant praktinių įgūdžių.

2. Programa skirta jaunimui nuo 14 iki 19 m., deklaravusiam savo gyvenamąją vietą Rokiškio rajono savivaldybės teritorijoje (toliau – jaunimas). Programos vykdymo terminas – liepos –rugpjūčio mėnesiais, ne ugdymo proceso metu.

3. Programa remiama Rokiškio rajono savivaldybės biudžeto lėšomis Programoje nustatyta tvarka ir vykdoma Rokiškio rajono savivaldybės teritorijoje.

4. Programoje vartojamos sąvokos atitinka Lietuvos Respublikos darbo kodekse, Lietuvos Respublikos jaunimo politikos pagrindų įstatyme ir kituose teisės aktuose vartojamas sąvokas.

**II SKYRIUS**

**PROGRAMOS TIKSLAS IR UŽDAVINIAI**

5. Programos tikslas – sudaryti palankias sąlygas jaunimo užimtumui didinti vasaros atostogų metu.

6. Programos uždaviniai:

6.1. didinti jaunimo motyvaciją pasirinkti sezoninį darbą vasaros atostogų metu, kaip vieną iš užimtumo priemonių;

6.2. padėti integruotis į darbo rinką vasaros atostogų metu;

6.3. remti darbdavius, pagal Programą įdarbinusius jaunuolius, kompensuojant darbo vietos išlaikymą Programoje nustatyta tvarka;

6.4. užtikrinti mentorystę projekto metu siekiant palydėti (palaikyti) jaunus žmones jų darbo vietoje, siekiant įgyti reikalingus gebėjimus, ugdyti jų įgūdžius.

7. Įgyvendinant Programą siekiama skatinti bendradarbiavimą su Rokiškio rajono savivaldybės teritorijoje veikiančiu verslo sektoriumi, pagerinti jaunimo profesinio orientavimo kokybę, užimtumą vasaros laikotarpiu ir prioritetiniu būdu įtraukti į Programos įgyvendinimą jaunimą, kurių šeimos nariai gauna mažesnes pajamas, taip mažinant socialinę atskirtį.

**III SKYRIUS**

**PROGRAMOS DALYVIAI IR IMTIS**

8. Dalyvauti Programoje gali:

8.1. darbdaviai:

8.1.1. Lietuvos Respublikoje įsteigti juridiniai asmenys, kurie veiklą vykdo Rokiškio rajono savivaldybės teritorijoje;

8.1.2. Lietuvos Respublikoje įsteigtos kitos organizacijos (ūkininkas), kurios veiklą vykdo Rokiškio rajono savivaldybės teritorijoje;

8.1.3. Lietuvos Respublikos piliečiai, kurie verčiasi individualia veikla ir veiklą vykdo Rokiškio rajono savivaldybės teritorijoje;

8.2. Rokiškio rajono savivaldybės teritorijoje gyvenamąją vietą deklaravęs jaunimas.

9. Dalyvauti Programoje negali:

9.1. jauni žmonės toje pačioje darbovietėje, kurioje ketina dirbti Programos įgyvendinimo laikotarpiu, bet yra įdarbinti anksčiau kaip einamųjų metų birželio 1 d.;

9.2. darbdavio šeimos nariai.

**IV SKYRIUS**

**PROGRAMOS VIEŠINIMAS IR ĮSITRAUKIMAS Į PROGRAMĄ**

10. Informaciją apie Programos įgyvendinimą viešinama Rokiškio rajono savivaldybės interneto svetainėje [www.rokiskis.lt](http://www.rokiskis.lt), Rokiškio rajono savivaldybės ir Rokiškio rajono savivaldybės administracijos jaunimo reikalų koordinatoriaus (toliau – Koordinatorius) socialinių tinklų paskyrose, Rokiškio rajono laikraščiuose ,,Rokiškio sirena“ ir ,,Gimtasis Rokiškis“.

11. Darbdavių ir jaunimo įsitraukimas į Programą bei vertinimas vyksta tokia tvarka:

11.1. Programos III skyriuje nurodyti dalyviai (jauni žmonės), susiradę būsimą darbdavį ir su juo suderinę dalyvavimą Programoje, turi registruotis pas Koordinatorių el. paštu g.kriove@rokiskis.lt, užpildydami nustatytą formą (1 priedas) ir sutikimą dėl duomenų tvarkymo (3 priedas). Registracijos forma ir sutikimas dėl asmens duomenų tvarkymo turi būti pateikiami nuo einamųjų metų gegužės 1 d. iki  birželio 1 d.;

11.2. Programos dalyvių atitiktį Programai pagal programos 7 ir 8 punktus vertina Rokiškio rajono savivaldybės administracijos direktoriaus įsakymu sudaryta darbo grupė, kurios darbą organizuoja Koordinatorius;

11.3. darbo grupė, patikrinusi informaciją apie dalyvių atitiktį Programai, per 5 darbo dienas nuo registracijos pabaigos teikia tvirtinti tinkamų dalyvių sąrašą administracijos direktoriui;

11.4. jeigu norinčių dalyvauti Programoje yra daugiau, nei Programai skirta lėšų, atrenkami tie dalyviai, kurie pateikė registracijos formas ir kitus dokumentus įsidarbinti anksčiau, pagal registracijos datą ir laiką;

11.5. finansavimas skiriamas Rokiškio rajono savivaldybės administracijos direktoriaus įsakymu, atsižvelgiant į darbo grupės rekomendacijas ir bendrose registracijos formose pateiktus duomenis;

11.6. su Programos dalyviais sudaroma trišalė sutartis (2 priedas), kurioje aptariamos pagrindinės Programos įgyvendinimo sąlygos. Pasirašyta sutartis registruojama ir vykdoma teisės aktų nustatyta tvarka.

**V SKYRIUS**

**FINANSAVIMAS**

12. Darbdaviui, dalyvaujančiam Programoje, už kiekvieną įdarbintą jaunuolį lėšos kompensuojamos šia tvarka:

12.1. ~~per mėnesį 300,00 Eur (trys šimtai eurų) už jauną žmogų, įdarbintą visu darbo krūviu~~

per mėnesį pusę minimalaus atlyginimo (MMA), už jauną žmogų įdarbintą visu darbo krūviu;

12.2. jeigu jaunuolis dirba ne visu darbo krūviu, kompensacija skaičiuojama proporcingai pagal faktiškai dirbtą laiką; nekompensuojamos išlaidos: viršvalandžiai, atostoginiai, nedarbingumas, kompensacijos už nepanaudotas atostogas, už darbą poilsio ir šventinėmis dienomis;

12.3. kompensuojamų išlaidų periodas – liepos–rugpjūčio mėnesiai, ne ugdymo proceso metu;

12.4. darbdavys, siekdamas gauti jaunuolio, įdarbinto pagal Programą, darbo vietos išlaikymo kompensaciją, Rokiškio rajono savivaldybės administracijai pateikia trišalėje sutartyje nurodytus jaunuolio įdarbinimo ir sąnaudų patyrimo pagrindimo dokumentus;

12.5. vienam darbdaviui kompensuojama ne daugiau kaip už 5 įdarbintus jaunuolius;

12.6. ~~maksimali kompensavimo trukmė vienam įdarbintam jaunuoliui yra 2 mėnesiai, dirbant pilnu darbo krūviu; jei jaunuolis dirba nepilnu darbo krūviu, tuomet kompensacija skaičiuojama proporcingai faktiškai dirbtam laikui ir kompensacijos suma vienam įdarbintam jaunuoliui per visą įdarbinimo laikotarpį einamaisiais kalendoriniais metais negali viršyti 600,00 Eur (šešis šimtus eurų)~~

maksimali kompensavimo trukmė vienam įdarbintam jaunuoliui yra 2 mėnesiai, dirbant pilnu darbo krūviu, jei jaunuolis dirba nepilnu darbo krūviu, tuomet kompensacija skaičiuojama proporcingai faktiškai dirbtam laikui;

12.7. įdarbintas jaunuolis šia Programa gali pasinaudoti tik vieną kartą per finansinius metus.

**VI SKYRIUS**

**BAIGIAMOSIOS NUOSTATOS**

13. Įdarbinant jaunimą pagal Programą vadovaujamasi Lietuvos Respublikos teisės aktais, reglamentuojančiais asmenų iki aštuoniolikos metų įdarbinimą.

14. Darbdavys už netinkamą lėšų naudojimą atsako Lietuvos Respublikos įstatymų ir kitų teisės aktų nustatyta tvarka.

15. Programos vykdymą organizuoja Rokiškio rajono savivaldybės administracija, kontrolę vykdo Koordinatorius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Rokiškio rajono savivaldybės jaunimo vasaros užimtumo ir integracijos į darbo rinką programos finansavimo tvarkos aprašo

 1 priedas

**REGISTRACIJOS Į ROKIŠKIO RAJONO SAVIVALDYBĖS JAUNIMO VASAROS UŽIMTUMO IR INTEGRACIJOS Į DARBO RINKĄ PROGRAMĄ FORMA**

|  |  |
| --- | --- |
| **Vardas**(pildo jaunas žmogus) |  |
| **Pavardė**(pildo jaunas žmogus) |  |
| **Gimimo data**(pildo jaunas žmogus) |  |
| **Adresas**(pildo jaunas žmogus) |  |
| **Ugdymo įstaiga, klasė**(pildo jaunas žmogus) |  |
| **Telefono numeris**(pildo jaunas žmogus) |  |
| **El. paštas**(pildo jaunas žmogus) |  |
| **Darbo patirtis (jei yra)**(pildo jaunas žmogus) |  |
| **Kuo norėčiau dirbti**(pildo jaunas žmogus) |  |
| **Darbdavio, su kuriuo sutartas įsidarbinimas, pavadinimas, adresas ir tel., vadovo vardas, pavardė**(pildo darbdavys arba jo atstovas) |  |
| **Datos, kuriomis bus dirbama**(pildo darbdavys arba jo atstovas) |  |
| **Etato dydis**(pildo darbdavys arba jo atstovas) |  |
| **Jaunas žmogus nėra darbdavio šeimos narys****(taip, nėra šeimos narys; ne, yra šeimos narys)**(pildo darbdavys arba jo atstovas) |  |
| **Darbdavio parašas** (pildo darbdavys arba jo atstovas) |  |

Pastaba.Įdarbinant asmenis iki 18 metų, privaloma vadovautis Lietuvos Respublikos Vyriausybės 2017 m. birželio 28 d. nutarimu Nr. 518 patvirtinto Asmenų iki aštuoniolikos metų įdarbinimo, darbo ir profesinio parengimo organizavimo tvarkos, vaikų įdarbinimo sąlygų aprašo reikalavimais.

 Rokiškio rajono savivaldybės jaunimo vasaros užimtumo ir integracijos į darbo rinką programos finansavimo tvarkos aprašo

 2 priedas

**TRIŠALĖ BENDRADARBIAVIMO SUTARTIS**

-------------------- Nr. \_\_\_\_\_\_

Rokiškis

**I SKYRIUS**

**SUTARTIES ŠALYS**

 **Rokiškio rajono savivaldybės administracija** (toliau – Savivaldybė), atstovaujama administracijos direktoriaus (vardas, pavardė), **(Įmonė,** juridinio asmens kodas, atstovaujama (pareigos, vardas, pavardė), veikiančio pagal ......)(toliau – **Darbdavys**) ir **Jaunuolis** (vardas, pavardė, gimimo data, gyvenamosios vietos adresas, tel., mokymosi įstaiga, klasė) (toliau – **Įdarbinamasis**), toliau bendrai vadinami Šalimis, vadovaudamiesi Rokiškio rajono savivaldybės jaunimo vasaros užimtumo ir integracijos į darbo rinką programa, patvirtinta Rokiškio rajono savivaldybės tarybos 2023 m. balandžio 28 d. Nr. TS-... ,,Dėl Rokiškio rajono savivaldybės jaunimo vasaros užimtumo ir integracijos į darbo rinką programos finansavimo tvarkos aprašo patvirtinimo“ sprendimu (toliau – Programa), Lietuvos Respublikos darbo kodeksu ir kitais teisės aktais, reglamentuojančiais asmenų iki 19 metų įdarbinimą, sudarėme šią trišalę bendradarbiavimo sutartį (toliau – Sutartis).

**II SKYRIUS**

**SUTARTIES OBJEKTAS**

 Šalių bendradarbiavimas ir įsipareigojimai įgyvendinant Rokiškio rajono savivaldybės jaunimo vasaros užimtumo ir integracijos į darbo rinką programą, patvirtintą Rokiškio rajono savivaldybės tarybos 2023 m. balandžio 28 d. Nr. TS-... ,,Dėl Rokiškio rajono savivaldybės jaunimo vasaros užimtumo ir integracijos į darbo rinką programos finansavimo tvarkos aprašo patvirtinimo“ sprendimu.

**III SKYRIUS**

**ŠALIŲ ĮSIPAREIGOJIMAI**

**1. Savivaldybė įsipareigoja:**

1.1. viešinti ir teikti visą informaciją apie Programą;

* 1. ~~ne vėliau kaip per 15 darbo dienų nuo dokumentų, nurodytų Sutarties 2.9. papunktyje, pateikimo dienos Darbdaviui kompensuoti 300,00 Eur (tris šimtus eurų), o Įdarbinamajam dirbant ne pilnu darbo krūviu – proporcingai faktiškai dirbtam laikui. Kompensuojamų išlaidų periodas – einamųjų kalendorinių metų liepos – rugpjūčio mėnesiai, ne ugdymo proceso metu, maksimali kompensavimo trukmė yra metuose 2 mėnesiai~~

ne vėliau kaip per 15 darbo dienų nuo dokumentų, nurodytų Sutarties 2.9. papunktyje, pateikimo dienos Darbdaviui kompensuoti pusę minimalios mėnesinės algos dydžio kompensaciją, o Įdarbinamajam dirbant ne pilnu darbo krūviu – proporcingai faktiškai dirbtam laikui. Kompensuojamų išlaidų periodas – einamųjų kalendorinių metų liepos – rugpjūčio mėnesiai, ne ugdymo proceso metu, maksimali kompensavimo trukmė yra metuose 2 mėnesiai.

1. **Darbdavys įsipareigoja:**
	1. pasirašyti su Įdarbinamuoju teisės aktus atitinkančią darbo sutartį;
	2. įdarbinti Įdarbinamąjį nuo .... m. ........... iki ..........;
	3. įdarbinti Įdarbinamąjį \_\_\_\_\_\_\_\_(etato dydis);
	4. įdarbinant Įdarbinamuosius asmenis, kuriems yra 14 – 17 metų, vadovautis Lietuvos Respublikos teisės aktais ir nustatytomis tvarkomis, kurios apibrėžia asmenų iki aštuoniolikos metų įdarbinimą;
	5. užtikrinti Įdarbinamajam teisės aktų reikalavimus atitinkančias darbo sąlygas;
	6. išmokėti Įdarbinamajam darbo sutartyje nurodytu laiku nustatytą darbo užmokestį;
	7. sumokėti, vadovaujantis teisės aktais, visus mokesčius susijusius su darbo santykiais;
	8. Programai pasibaigus, bet ne vėliau kaip iki rugsėjo 15 d., Savivaldybei pateikti teisingus dokumentus:
		1. darbo sutarties kopiją;
		2. darbo laiko apskaitos žiniaraščio kopiją;
		3. darbo užmokesčio išmokėjimo žiniaraščio kopiją;
		4. kompensavimui pateiktos sumos, banko sąskaitos išrašo kopiją.
	9. Atleidus iš darbo Įdarbinamąjį, per 3 darbo dienas nuo atleidimo dienos raštu apie tai informuoti Savivaldybę, nurodant darbo sutarties nutraukimo priežastį.
2. **Įdarbinamasis įsipareigoja:**
	1. jeigu Įdarbinamajam yra iki 16 metų, pateikti vieno iš tėvų ar kito atstovo pagal įstatymą raštišką sutikimą kad jis dirbtų ir asmens sveikatos priežiūros įstaigos išduotą medicininę pažymą su išvada, kad jis tinkamas dirbti konkretų darbą;
	2. laikytis darbo sutartyje nurodytų sąlygų;
	3. nenutraukti darbo sutarties be svarbių priežasčių.

**IV SKYRIUS**

**ŠALIŲ ATSAKOMYBĖ**

1. Sutarties Šalys už Sutartyje nurodytų įsipareigojimų nevykdymą ar netinkamą vykdymą atsako įstatymų ir kitų teisės aktų nustatyta tvarka.

**V SKYRIUS**

**BAIGIAMOSIOS NUOSTATOS**

1. Šalys garantuoja šios Sutarties pagrindu gautos informacijos konfidencialumą.
2. Nė viena Sutarties Šalis neturi teisės perduoti Sutartimi apibrėžtų teisių ir pareigų tretiesiems asmenims be raštiško kitos šalies sutikimo.
3. Pasikeitus Šalių adresams ar banko rekvizitams, Šalis per 5 kalendorines dienas informuoja apie tai kitą Šalį.
4. Sutartis gali būti nutraukta, pakeista, papildyta, vienos iš Šalių įsipareigojimų vykdymas perleistas trečiajam asmeniui visų šalių raštišku susitarimu.
5. Sutartis sudaryta lietuvių kalba, 3 egzemplioriais, turinčiais vienodą juridinę galią.
6. Ginčai dėl Sutarties vykdymo sprendžiami įstatymų nustatyta tvarka.
7. Sutartis įsigalioja nuo jos pasirašymo dienos ir galioja iki sutartinių įsipareigojimų įvykdymo dienos.

**VI. SKYRIUS**

**ŠALIŲ ADRESAI IR REKVIZITAI**

|  |  |  |
| --- | --- | --- |
| **Rokiškio rajono** **savivaldybės administracija**Įm. kodas 188772248~~Respublikos g. 94~~Sąjūdžio a. 1, RokiškisDirektorius  | **Įdarbinamasis**Vardas PavardėGimimo data Adresas: | **Darbdavys** Įmonės pavadinimasĮm. kodas, adresasĮm. banko sąskaita |
| \_\_\_\_\_\_\_\_\_\_\_\_\_\_\_\_\_\_\_\_\_\_\_(parašas) | \_\_\_\_\_\_\_\_\_\_\_\_\_\_\_\_\_\_\_\_(parašas) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_(parašas) |
|  \_\_\_\_\_\_\_\_\_\_\_\_\_\_\_\_\_\_\_\_\_\_ (vardas ir pavardė) A. V. | \_\_\_\_\_\_\_\_\_\_\_\_\_\_\_\_\_\_\_(vardas ir pavardė) | \_\_\_\_\_\_\_\_\_\_\_\_\_\_\_\_\_\_\_\_\_\_  (vardas ir pavardė) A. V. |

 Rokiškio rajono savivaldybės jaunimo vasaros užimtumo ir integracijos į darbo rinką programos finansavimo tvarkos aprašo

 3 priedas

Rokiškio rajono savivaldybės administracijai

**SUTIKIMAS DĖL ASMENS DUOMENŲ TVARKYMO**

\_\_\_\_\_\_\_\_\_\_\_\_\_\_

(Data)

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (vardas, pavardė, gimimo data, gyvenamoji vieta, telefono numeris, elektroninis paštas, mokymosi įstaiga)

**sutinku**, kad Duomenų valdytojas – Rokiškio rajono savivaldybės administracija (toliau – Administracija), tvarkytų mano asmens duomenis su tikslu:

1. patikrinti deklaruotą gyvenamąją vietą;

2. patikrinti moksleivio statusą;

3. sudaryti trišalę bendradarbiavimo sutartį.

Tvarkomi duomenys bus saugomi 12 mėnesių nuo sutikimo davimo dienos. Pasibaigus sutikimo galiojimo terminui, sutikimas bus sunaikintas įstatymo nustatyta tvarka.

Esu **informuotas (-a)**, kad vadovaujantis ES Bendrojo duomenų apsaugos reglamento (toliau – BDAR) 15, 16, 17, 21 straipsniuose įtvirtintomis asmens duomenų subjekto teisėmis ir nustatyta tvarka, turiu teisę:

1. žinoti (būti informuotas) apie mano asmens duomenų tvarkymą;

2. susipažinti su savo asmens duomenimis ir kaip jie yra tvarkomi;

3. reikalauti sunaikinti mano asmens duomenis arba sustabdyti mano asmens duomenų tvarkymo veiksmus, kai duomenys tvarkomi nesilaikant BDAR ir kitųasmens duomenų tvarkymą reglamentuojančių teisės aktų nuostatų;

4. mano kontaktiniai duomenys nebūtų perduoti trečiosioms šalims naudoti tyrimo ir apklausos tikslais.

Man yra žinomos mano, kaip duomenų subjekto, teisės, nustatytos Lietuvos Respublikos asmens duomenų teisinės apsaugos įstatyme.

|  |  |  |
| --- | --- | --- |
| (vardas, pavardė) |   | (parašas) |

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**